Sevgi yosh tanlamaydi: yosh borasida katta tafovutga ega bo‘lgan juftliklar (foto)

Grazia nashri taqdim etgan bugungi qahramonlar boshqalarga o‘xshamaydi. Ularning oilasida doimgidek ayollar turmush o‘rtog‘idan bir necha yoshga kichik emas, aksincha kattaroq. Ammo bu “baxt” tuyg‘usini his qilishga monelik qilmaydi.
Aaron Teylor Jonson 

Aaron Sem Teylor bilan uchrashganida 19 yoshda edi. Ular 2008-yilda “Jon Lennonga aylanish” filmining suratga olish maydonchasida uchrashgan: Sem kartina rejissori edi. Aktyor o‘sha paytda 42 yoshli Semga e’tiborini qaratdi. Atrofdagilar bunga qarshi bo‘lsa-da, ikkisi ham munosabatlarning jiddiylashib ketishining oldini ololmadi. O‘sha paytda Semning orqasida muvaffaqiyatsiz nikoh va bundan tashqari, ikki marta mag‘lub etgan saraton kasalligi bor edi.
Avvaliga ko‘pchilik yosh aktyor rejissor bilan ishqiy munosabatda bo‘lib Gollivudga yo‘l olmoqchi, deb gumon qildi, ammo vaqt hamma narsani o‘z o‘rniga qo‘ydi. Ular uchrashganidan uch yil o‘tgach, turmush qurdi va hozirda ikki nafar farzandni tarbiyalab kelmoqda. Aaronning ta'kidlashicha, uning rafiqasi o‘zidan ko‘ra ko‘proq energiyaga ega va yoshdagi farq mutlaqo sezilmaydi.
Nik Jonas

Priyanka Chopra va Nik Jonas uchrasha boshlaganidan ikki oy o‘tib unashtirilgan. Juftlikning yaqin do‘stlari Nik har doim o‘zidan katta ayollarni yoqtirishini bir necha bor ta’kidlagan. Shuning uchun Priyankaning 10 yosh farqini tanqidiy deb hisoblamagan. Nik aktrisani ko‘ndirish uchun uzoq vaqt sarflamadi: u xursandchilik bilan unga turmushga chiqish taklifiga rozi bo‘ldi. Hind an’analari bo‘yicha to‘y 2018-yil dekabr oyida bo‘lib o‘tdi. To‘rt yil o‘tgach, juftlikning oilasida surrogat ona yordamida qizaloq dunyoga keldi.
Xyu Jekman 

Xyu Jekman 53 yoshda va uning rafiqasi Debora-Li Ferness 66 yoshda. Ular 1995-yilda “Korrelli” serialini suratga olish jarayonida tanishishgan. Keyin Xyu jinoyatchi, Debbora esa qamoqxona psixologi rolini ijro etdi. Aktyorni hamkasbi darhol uni o‘ziga maftun etdi, lekin u javob berishga shoshilmadi. Aktrisa yosh orasidagi farqdan xijolatda edi: u Jekman yoshroq ayolga e’tibor berishi kerak, deb hisoblardi. Biroq, Deboraning onasi uni hech bo‘lmaganda sinab ko‘rish kerakligiga ishontirdi. Aktrisa rozi bo‘ldi. To‘rt oylik munosabatdan so‘ng Xyu unga turmushga chiqishni taklif qildi va 1996-yilda ular oila qurdi. Debora ikki marta homilador bo‘ldi, ammo farzandlari nobud bo‘ldi. Juftlik umidsizlikka tushmadi: 2000-yilda ular o‘g‘il asrab oldi va besh yildan keyin ularning oilasida qiz ham paydo bo‘ldi.
Tom Kaulits 

Xaydi Klum va “Tokio Hotel” guruhining yetakchi qo‘shiqchisi turmush qurishdan oldin bir yil davomida uchrashdi. 2019-yilda ular yashirincha turmush qurdi. Yulduzlar deyarli olti oy davomida oilaviy o‘zgarishlarni yashirishga muvaffaq bo‘ldi. Shu bilan birga, Xaydini 17 yoshli yosh farq bezovta qilmadi. Chunki uning tashqi ko‘rinishi eridan yoshroq ko‘rinadi. Bundan tashqari, Tom soqol qo‘ygan, endi uning ham yoshi kattaroq ko‘rinishi tabiiy.
Emmanuel Makron 

Fransiyaning eng yosh prezidenti va uning rafiqasi o‘rtasidagi munosabatlar haqida bir nechta film suratga olish mumkin. Brijit Emmanueldan 24 yosh katta. Makron 15 yoshida u bilan tanishgan. Brijit adabiyotdan dars berardi, so‘ngra u turmushga chiqib, bolalarni tarbiyasi bilan band bo‘ldi. Ammo Emmanuel uni unuta olmadi.
Bo‘lajak siyosatchining otasi o‘g‘lini kichik Amen shahridan Parijga o‘qishga yuborib, uning xayolini bosha narsa bilan band qilishga harakat qildi. Ammo Brijit va Emmanuel o‘rtasidagi yozishmalar davom etdi: natijada o‘qituvchi eri bilan ajrashishga qaror qildi. Makronning o‘zi bir necha bor ta’kidlaganidek, aynan rafiqasi tufayli siyosiy karyerasini qurgan. Juftlikning farzandlari yo‘q, Brijitning birinchi turmushidan uchta farzandi, shuningdek, yetti nabirasi bor.